PRIJEDLOZI I PRILAGODBE DRAMSKIH IGARA I POSTUPAKA U DIJELOVIMA SATI MATEMATIKE U RAZREDNOJ NASTAVI (redovnim, dopunskim i dodatnim)

1.

|  |  |
| --- | --- |
| osnovna škola:  | školska godina:  |
| učiteljica/učitelj:  | razred: 4. | nadnevak:  |
| PRIPREMA ZA IZVOĐENJE NASTAVNOGA SATA MATEMATIKE |
| NASTAVNO PODRUČJE /NASTAVNA TEMA:  | Opseg pravokutnika i kvadrata |
| NASTAVNA JEDINICA:  | Vježbanje opsega pravokutnika i kvadrata | redni broj sata:  |
| KLJUČNI POJMOVI:  | opseg pravokutnika i kvadrata |
| VRIJEDNOSTI:  | **1. znanje**2. solidarnost3. identitet**4. odgovornost** |
| KOMPETENCIJE:  | **1. komunikacija na materinskom jeziku**2. komunikacija na stranom jeziku3. digitalna kompetencija4. inicijativnost i poduzetnost**5. matematička i kompetencije u prirodoslovlju i tehnologiji**6. učiti kako učiti7. socijalna i građanska kompetencija**8. kulturna svijest i izražavanje** |
| CILJ SATA:  | Uvježbati izračunavanje opsega pravokutnika i kvadrata |
| OBRAZOVNA POSTIGNUĆA:  | - razumjeti i izračunati opseg pravokutnika i kvadrata |
| ISHODI UČENJA:  | - izraziti formulom izračunavanje opsega pravokutnika i kvadrata- izračunati opseg pravokutnika i kvadrata- primjeniti mjere za duljinu u izračunavanju opsega pravokutnika i kvadrata |
| ZADATCI NASTAVE: a) obrazovni b) funkcionalnic) odgojni | a) usvojiti i uvježbati postupak izračunavanja pravokutnika i kvadratab) vježbati sposobnost približne procjene očekivanih rezultatac) vježbati točnost i preciznost u mjerenju i preračunavanju |
| NASTAVNE METODE:  | dramatizacije |
| OBLICI NASTAVE:  |  |
| NASTAVNI IZVORI, SREDSTVA I POMAGALA:  |  |
| KORELACIJA:  |  |
| MEĐUPREDMETNE TEME:  | **1. Osobni i socijalni razvoj**2. Zdravlje, sigurnost i zaštita okoliša**3. Učiti kako učiti**4. Poduzetništvo5. Uporaba informacijske i komunikacijske tehnologije**6. Građanski odgoj i obrazovanje** |

|  |  |  |
| --- | --- | --- |
| TIJEK NASTAVNOGA SATA | aktivnosti za učenike | oblik rada |
| **Namjerne greške**Ova igra/vježba se može započeti kao *Učitelj u ulozi.* Učitelj se može učenicima obratiti kao zbunjeni *matematičar* kome je netko namjerno pobrkao zadatke za današnju vježbu te on zna da među zapisanim zadatcima ima 6 pogrešaka. Učenici će sigurno biti voljni i spremni pomoći. Vrlo je zanimljivo, ako se učitelj predstavi kao detektiv koji treba otkriti greške u zadatcima. Učenike se može dodatno zainteresirati ako točna rješenja čine ključ rješavanja nekog problema ili neke detektivske tajne. Primjerice: Kad zbrojite sve ispravljene rezultate, taj broj će predstavljati udaljenost u metrima (koracima) do skrivene poruke. Učitelj može izbrojati korake do školskog dvorišta pa zajednički izlazak u potrazi za porukom može biti i nagrada za dobro „odrađeno“ rješavanje problema. Pogreške mogu biti skrivene u tekstu, u računu, u postupku rješavanja zadatka. Korisno je reći broj pogrešaka kako bi učenici znali koliko ih trebaju otkriti.  | Učenici također vole biti stavljeni u uloge: matematički pomagači, detektivski početnici, istraživači i sl.Zadatci za otkrivanje grešaka mogu se raditi individualno, u parovima ili skupinama. | - frontalni - timski |

2.

|  |  |
| --- | --- |
| osnovna škola:  | školska godina:  |
| učiteljica/učitelj:  | razred: 4. | nadnevak:  |
| PRIPREMA ZA IZVOĐENJE NASTAVNOGA SATA MATEMATIKE |
| NASTAVNO PODRUČJE /NASTAVNA TEMA:  | Površina pravokutnika i kvadrata |
| NASTAVNA JEDINICA:  | Mjerenje i računanje površine pravokutnika i kvadrata | redni broj sata:  |
| KLJUČNI POJMOVI:  | površina kvadrata i pravokutnika, mjerne jedinice za mjerenje površine |
| VRIJEDNOSTI:  | **1. znanje**2. solidarnost3. identitet**4. odgovornost** |
| KOMPETENCIJE:  | **1. komunikacija na materinskom jeziku****3. digitalna kompetencija****4. inicijativnost i poduzetnost****5. matematička i kompetencije u prirodoslovlju i tehnologiji****6. učiti kako učiti****7. socijalna i građanska kompetencija****8. kulturna svijest i izražavanje** |
| CILJ SATA:  | Vježbati procjenjivanje i točno računanje površine kvadrata i pravokutnika |
| OBRAZOVNA POSTIGNUĆA:  | - računati površinu kvadrata i pravokutnika- znati mjere za površinu (kvadratni centimetar, kvadratni decimetar, kvadratni metar) |
| ISHODI UČENJA:  | - izraziti formulom površinu kvadrata i pravokutnika- procijeniti površinu kvadrata i pravokutnika- izračunati površinu kvadrata i pravokutnika- preračunavati mjere za površinu kvadrata i pravokutnika |
| ZADATCI NASTAVE: a) obrazovni (materijalni) b) funkcionalnic) odgojni | a) usvojiti formule za površinu i primjenjivati u računanju ispravne mjerne jediniceb) vježbati sposobnost približne procjenec) natjecati se na pošten način, uvažavajući uspjeh protivnika |
| NASTAVNE METODE:  | dramatizacije |
| OBLICI NASTAVE:  |  |
| NASTAVNI IZVORI, SREDSTVA I POMAGALA:  |  |
| KORELACIJA:  |  |
| MEĐUPREDMETNE TEME:  | **1. Osobni i socijalni razvoj**3. Učiti kako učiti4. Poduzetništvo5. Uporaba informacijske i komunikacijske tehnologije**6. Građanski odgoj i obrazovanje** |

|  |  |  |
| --- | --- | --- |
| TIJEK NASTAVNOGA SATA | aktivnosti za učenike | oblik rada |
| **Mozgalica** Prilagodba igre *Vrući stolac* može biti i tri vruća stolca na koja će ispred svih ostalih sjesti tri predstavnika skupina ili redova. Zadatci koji će se prikazivati i „rješavati“ mogu biti iz bilo koje matematičke teme. Bit je igre vježbati procjenjivanje rezultata. Primjerice:- procijenite duljinu ove dužine- procijeni rezultat zbrajanja (oduzimanja, dijeljenja, množenja)- procijeni duljinu opsega trokuta...Učitelj izgovara, dijeli zadatke na listiću papira ili prikazuje s pomoću projektora i računala. Učenici imaju 5 sekundi za procjenu koji igrači na stolcima izgovaraju na glas nakon isteka vremena, a ostali učenici računaju točan rezultat u bilježnice. Učitelj objavljuje točan rezultat i bilježi bodove učeniku čija je procjena bila najbliža. Nakon 3-5 zadataka na stolce dolaze nova tri igrača.Napomena: Učitelj i u ovoj igri može biti u ulozi *voditelja tv- natjecanja, matematičke olimpijade* i sl. | Učenici koji se ne natječu, računaju točna rješenja u svoje bilježnice. | - frontalni - timski |